open-index/open-wikipedia-markdown huggingface dataset:
দোহাজারী

**দোহাজারী** বাংলাদেশের দক্ষিণাঞ্চলের চট্টগ্রাম বিভাগের অন্তর্গত চট্টগ্রাম জেলায় অবস্থিত একটি শহর। আয়তনের ভিত্তিতে শহরটি চন্দনাইশ উপজেলার বৃহত্তম শহর।

## জনসংখ্যা
দোহাজারী শহরের মোট জনসংখ্যা ৫৬,৬৩৩ জন। 

## ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ৭.৩৩ মিটার।

## প্রশাসন
২০০৪ সালে দোহাজারী শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে দোহাজারী পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ১১টি ওয়ার্ড এ বিভক্ত । ৪০.৭৪ বর্গ কি.মি. আয়তনের দোহাজারী শহর এলাকাটি দোহাজারী পৌরসভা দ্বারা পরিচালিত হয়।

## তথ্যসূত্র

বিষয়শ্রেণী:বাংলাদেশের শহর
বিষয়শ্রেণী:চট্টগ্রাম বিভাগের জনবহুল স্থান
গাইদঘাট রেলওয়ে স্টেশন

**গাইদঘাট রেলওয়ে স্টেশন** বর্তমান বাংলাদেশের খুলনা বিভাগের চুয়াডাঙ্গা জেলার একটি রেলওয়ে স্টেশন  ছিলো। এটি বর্তমানে অব্যবহৃত অবস্থায় আছে।

## ইতিহাস

## গাইদঘাট দুর্ঘটনা
১৯৭৯ সালের ২৬ জানুয়ারী চুয়াডাঙ্গার গাইদঘাটে ভয়াবহ ট্রেন দুর্ঘটনা ঘটে। সেদিন বেলা ১টা ২০ মিনিটে খুলনা থেকে পার্বতীপুরগামী রকেট মেইল ট্রেনটি চুয়াডাঙ্গার গাইদঘাটে পৌছুলে দুর্ঘটনাকবলিত হয়। সরকারি হিসেবে এ দুর্ঘটনায় নিহতের সংখ্যা ছিল ৭৪। বেসরকারি হিসেবে নিহতের সংখ্যা ৫ শতাধিক। আহত হয়েছিল কয়েকশত যাত্রী । এ দুর্ঘটনার আগে ১৯৪০ সালে একই স্থানে ট্রেন দুর্ঘটনায় বেশ কয়েকজন মারা যায়। ১৯৭৯ সালের ৩০ অক্টোবর একই স্থানে ঘটে আরেকটি ট্রেন দুর্ঘটনা।  ১৯৮০ সালের ১০ আগস্ট এখানে আবারো ট্রেন দুর্ঘটনায় মারা যায় ৪ জন।

## অবস্থান
চিলাহাটি-পার্বতীপুর-সান্তাহার-দর্শনা লাইনের চুয়াডাঙ্গা রেলওয়ে স্টেশন  ও জয়রামপুর রেলওয়ে স্টেশন এর মাঝে গাইদঘাট রেলওয়ে স্টেশনটি ছিলো।

 **স্টেশনটির সর্বশেষ অবস্থা****গাঢ় লেখা** : ১৯৭৯ সালের ২৬ জানুয়ারি গাইদঘাটে ঘটে যাওয়া ভয়াবহ ট্রেন দুর্ঘটনার পর ১৯৮১ সালে এখানে নিহতদের স্মরণে  স্মৃতিসৌধ নির্মাণ করা হয় । গাইদঘাট স্টেশনকে ঘিরে এখানে ব্যবসা-বাণিজ্যের প্রসার ঘটে । কিন্তু এ স্টেশন থেকে আশানুরূপ আয় না হওয়ায় রেলওয়ে কর্তৃপক্ষ কয়েক বছর পরই স্টেশনটি বন্ধ ঘোষণা করে । ঐ এলাকার তিন কিলোমিটার লাইন এখনো ঝুঁকিপূর্ণ ‌।‌ জনশ্রুতি অনুযায়ী এখনো সেখানে ট্রেনের গতি কমিয়ে পাস করানো হয় । ১৯৭৯ সালের দুর্ঘটনাকবলিত সেই স্থানের খুব কাছে ওয়াল তৈরি করে মাটি ধসে পড়া রোধ করা হয়েছে । বর্তমানে এ স্টেশনের চিহ্ন খুঁজে পাওয়া দায় । শুধুমাত্র স্টেশনের একটি টিনশেড বিল্ডিং রয়েছে । 
## তথ্যসূত্র

বিষয়শ্রেণী:চুয়াডাঙ্গা জেলার রেলওয়ে স্টেশন
বিষয়শ্রেণী:বাংলাদেশের অব্যবহৃত রেলওয়ে স্টেশন
লুপে ফুয়েন্তেস

**লুপে ফুয়েন্তেস** (জন্ম: ২৭শে জানুয়ারি ১৯৮৭) একজন কলম্বিয়ার  সংগীত প্রযোজক, ডিজে এবং প্রাক্তন পর্নোগ্রাফিক চলচ্চিত্র অভিনয়শিল্পী।  তিনি ক্যালিফোর্নিয়ার লস অ্যাঞ্জেলেসে থাকেন।  ফুয়েন্তেস ২০১১ সাল থেকে সংগীতশিল্পী ও অভিনেতা ইভান সিনফিল্ডের সাথে বিবাহ বন্ধনে আবদ্ধ হয়েছেন। 

## জীবনী
থাম্ব|এভিএন অ্যাডাল্ট এন্টারটেইনমেন্ট এক্সপো ২০১১-এ ফুয়েন্তেস
লুপে ফুয়েন্তেস কলম্বিয়াতে জন্মগ্রহণ করেছিলেন এবং স্পেনের মাদ্রিদে বেড়ে ওঠেন। 

ফুয়েন্তেস তার নিজের অপেশাদার ওয়েবসাইট চালু করার পরে ২০০৭ সালে প্রাপ্তবয়স্ক চলচ্চিত্র শিল্পে প্রবেশ করেছিলেন।  তিনি প্রথমে স্পেনে তার দৃশ্যের শুটিং করেছিলেন, তবে পরে মার্কিন যুক্তরাষ্ট্রে চলে এসেছেন। 

## সংগীত ক্যারিয়ার
ফুয়েন্তেস ২০১০ সালে তার সংগীত জীবন শুরু করেছিলেন।  তার সংগীতের ভিত্তি ল্যাটিন এবং স্পেনের রাস্তা ও নাইটক্লাবে যে সংগীত শুনেছেন তার দ্বারা প্রভাবিত।  ২০১২ সালে ফুয়েন্তেস একটা পপ দল দ্য এক্স গার্লফ্রেন্ডসের প্রধান গায়ক হয়ে ওঠেন। তাদের দুটি একক প্রকাশ করেছে: "উই আর দ্য পার্টি" মুক্তি পায় ৬ নভেম্বর ২০১২  এবং "হোয়াচিয়া লুকিং এট?" ১৮ মার্চ ২০১৩ এ মুক্তি পায়।  এককগুলি সোস্যাল মিডিয়া এবং পপ-আপ বিজ্ঞাপনের মাধ্যমে ব্যাপকভাবে প্রচারিত হয়েছিল, যা প্রতিটি গানের ভিডিও ইউটিউবে ভিউ বাড়াতে অবদান রাখে। 

## তথ্যসূত্র

## বহিঃসংযোগ

* 
* 

বিষয়শ্রেণী:জীবিত ব্যক্তি
বিষয়শ্রেণী:১৯৮৭-এ জন্ম
বিষয়শ্রেণী:ইলেকট্রনিক ডান্স মিউজিক ডিজে
বিষয়শ্রেণী:ক্লাব ডিজে
বিষয়শ্রেণী:নারী ডিজে
বিষয়শ্রেণী:কলম্বীয় পর্নোগ্রাফিক চলচ্চিত্র অভিনেত্রী
আদিল এল আরবি ও বিলাল ফাল্লাহ

**আদিল এল আরবি** (জন্ম ৩০ জুন ১৯৮৮) ও **বিলাল ফাল্লাহ** (জন্ম ৪ জানুয়ারি ১৯৮৬) হচ্ছেন বেলজীয় চলচ্চিত্র পরিচালক ও টেলিভিশন পরিচালকদ্বয়। এই জুটিটি *ইমেজ* (২০১৪), *[[ব্ল্যাক (২০১৫-এর বেলজীয় চলচ্চিত্র)|ব্ল্যাক]]* (২০১৫), ও *পাস্তার*-এর (২০১৮) মতো চলচ্চিত্রগুলো রচনা ও পরিচালনার জন্য পরিচিত, পাশাপাশি উইল স্মিথ ও মার্টিন লরেন্স অভিনীত ''ব্যাড বয়েজ'' ফ্যাঞ্চাইজির তৃতীয় সংস্করণ *[[ব্যাড বয়েজ ফর লাইফ]]* চলচ্চিত্র পরিচালনার জন্যও বিখ্যাত।

## কর্মজীবন
আদিল এল আরবি ও বিলাল ফাল্লাহ একসঙ্গে চলচ্চিত্র বিদ্যালয়ে পড়েন। তাদের পরিচালিত প্রথম কর্ম ছিলো একটি স্বল্পদৈর্ঘ্য চলচ্চিত্র নাম *ব্রয়েডার্স* (২০১১), যা সমালোচকদের কর্তৃক প্রশংসিত হয়; তাদের পরবর্তী চলচ্চিত্র, *[[ব্ল্যাক (২০১৫-এর বেলজীয় চলচ্চিত্র)|ব্ল্যাক]]* (২০১৫) ও *পাস্তার* (২০১৮), এগুলোও ইতিবাচক প্রতিক্রিয়া পায়। তারা টেলিভিশন সিরিজ *[[স্নোফল (টিভি সিরিজ)|স্নোফলের]]* প্রথম দুটি এপিসোড পরিচালনা করেন, যেগুলো ২০১৭ সালের ৫ ও ১২ জুলাই প্রচারিত হয়, সেইসঙ্গে দিমিট্রি ভেগাস অ্যান্ড লাইক মাইকের সঙ্গীত ভিডিও *হুয়েন আই গ্রো আপ*, যা গান মার্কিন র‍্যাপার ওয়াইজ খলিফা। *[[ব্যাড বয়েজ ফর লাইফ]]* পরিচালনার পাশাপাশি আরবি ও ফাল্লাহ ''ব্রেভারলি হিলস কপ'' চলচ্চিত্র সিরিজের চতুর্থ সংস্করণ ''বেভারলি হিলস কপ ৪ও পরিচালনায় সংযুক্ত করেন, যেখানে এডি মুরফি তার ভূমিকাটি পূণরায় পালন করেন।

## চলচ্চিত্র

## তথ্যসূত্র

## বহিঃসংযোগ
* 
* 

বিষয়শ্রেণী:১৯৮৬-এ জন্ম
বিষয়শ্রেণী:১৯৮৮-এ জন্ম
বিষয়শ্রেণী:বেলজীয় চলচ্চিত্র পরিচালক
বিষয়শ্রেণী:চলচ্চিত্র নির্মাতা জুটি
বিষয়শ্রেণী:জীবিত ব্যক্তি
বিষয়শ্রেণী:ইংরেজি ভাষার চলচ্চিত্র পরিচালক
বিষয়শ্রেণী:১৯৮০-এর দশকে জন্ম
লাভ আজ কাল (২০২০-এর চলচ্চিত্র)

***লাভ আজ কাল*** ইমতিয়াজ আলী পরিচালিত এবং কার্তিক আর্যন ও সারা আলি খান অভিনীত ২০২০ সালের ভারতীয় হিন্দি ভাষার প্রণয়ধর্মী নাট্য চলচ্চিত্র। এই চলচ্চিত্রের মূল ফটোগ্রাফি ২০১৯ সালের মার্চ মাসের প্রথমার্ধে শুরু হয়েছিল এবং ২০১৯ সালের জুলাই মাসে শেষ হয়েছিল। এই চলচ্চিত্রটি ভারতে  ২০২০ সালের ১৪ই ফেব্রুয়ারি তারিখে ভালোবাসা দিবসের দিন মুক্তির তারিখ নির্ধারণ করা হয়েছে।

## শ্রেষ্ঠাংশে
* কার্তিক আর্যন – বীর
* সারা আলি খান – জো
* রণদীপ হুদা
* আরুশি শর্মা

## তথ্যসূত্র

## বহিঃসংযোগ
* 
* বলিউড হাঙ্গামায় লাভ আজ কাল

বিষয়শ্রেণী:ভারতীয় চলচ্চিত্র
বিষয়শ্রেণী:হিন্দি ভাষার চলচ্চিত্র
বিষয়শ্রেণী:ভারতীয় প্রণয়ধর্মী নাট্য চলচ্চিত্র
বিষয়শ্রেণী:২০২০-এর দশকের হিন্দি ভাষার চলচ্চিত্র
বিষয়শ্রেণী:রাজস্থানের পটভূমিতে চলচ্চিত্র
বিষয়শ্রেণী:রাজস্থানে ধারণকৃত চলচ্চিত্র
বিষয়শ্রেণী:হিমাচল প্রদেশে ধারণকৃত চলচ্চিত্র
বিষয়শ্রেণী:দিল্লিতে ধারণকৃত চলচ্চিত্র
বাংলা, নেপাল

**বাংলা** (*Wangla*) হচ্ছে দক্ষিণ নেপালের লুম্বিনী মন্ডলের অর্ঘখাঞ্চি জেলার সন্ধিখারকা পৌরসভার কেন্দ্রীয় বাজার। প্রাক্তন গ্রাম উন্নয়ন কমিটি (ভিডিসি) ১৮ মে ২০১৪ তারিখে বিদ্যমান সন্ধিখারকা, ডব্লিউ অ্যাংলা, নারপাণি, খানচিকোট, কেমাদাদা, আরঘা ও দ্বিভর্ণা ভিডিসিগুলিকে একত্রিত করে একটি পৌরসভায় রূপান্তরিত হয়েছিল। ১৯৯১ নেপাল আদমশুমারির সময়ে, শহরের ১,০৩৩ টি ঘরে জনসংখ্যা ছিল ৫,১৪২ জন। ২০০১ নেপাল আদমশুমারির সময়ে জনসংখ্যা ছিলো ৫৩৮০, যার মধ্যে শিক্ষার হার ছিলো ৬৬%।

## তথ্যসূত্র

বিষয়শ্রেণী:নেপালের অঞ্চল
জয়রামপুর রেলওয়ে স্টেশন

**জয়রামপুর রেলওয়ে স্টেশন** বাংলাদেশের খুলনা বিভাগের চুয়াডাঙ্গা জেলার একটি রেলওয়ে স্টেশন।

## ইতিহাস

## পরিষেবা
জয়রামপুর রেলওয়ে স্টেশন দিয়ে যেসব ট্রেন চলাচল করে নিম্নে তা উল্লেখ করা হলো: 
*রূপসা এক্সপ্রেস
*সীমান্ত এক্সপ্রেস
*কপোতাক্ষ এক্সপ্রেস
*সাগরদাঁড়ি এক্সপ্রেস
*সুন্দরবন এক্সপ্রেস
*চিত্রা এক্সপ্রেস
*বেনাপোল এক্সপ্রেস    
*মহানন্দা এক্সপ্রেস         
*রকেট এক্সপ্রেস
*নকশীকাঁথা এক্সপ্রেস   ও
*লোকাল ট্রেন।

## তথ্যসূত্র

বিষয়শ্রেণী:চুয়াডাঙ্গা জেলার রেলওয়ে স্টেশন
খোরশেদ মেহেরমজী

**খোরশেদ রুস্তমজী মেহেরমজী** (; ; জন্ম: ৯ আগস্ট, ১৯১১ - মৃত্যু: ১০ ফেব্রুয়ারি, ১৯৮২) তৎকালীন ব্রিটিশ ভারতের বোম্বে এলাকায় জন্মগ্রহণকারী ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন তিনি। ১৯৩৬ সালে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ভারতীয় ক্রিকেটে মুম্বই, পার্সিস ও পশ্চিম ভারত দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে ব্যাটিংয়ে পারদর্শী ছিলেন **খোরশেদ মেহেরমজী**।

## প্রথম-শ্রেণীর ক্রিকেট
১৯৩৩-৩৪ মৌসুম থেকে ১৯৪৫-৪৬ মৌসুম পর্যন্ত খোরশেদ মেহেরমজী’র প্রথম-শ্রেণীর খেলোয়াড়ী জীবন চলমান ছিল। বোম্বে পঞ্চদলীয় প্রতিযোগিতায় পার্সিস দলের পক্ষে অংশগ্রহণ করতেন। এছাড়াও, রঞ্জী ট্রফিতে বিভিন্ন দলের প্রতিনিধিত্ব করেছেন। খেলোয়াড়ী জীবনের অনেকগুলো বছর বোম্বে চতুর্দলীয় ও পঞ্চদলীয় প্রতিযোগিতায় খেলেন।

## আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন খোরশেদ মেহেরমজী। ২৫ জুলাই, ১৯৩৬ তারিখে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।

১৯৩৬ সালে ভারত দলের সদস্যরূপে ইংল্যান্ড গমন করেন। ম্যানচেস্টারের ওল্ড ট্রাফোর্ডে অনুষ্ঠিত টেস্টে অংশগ্রহণের সুযোগ পান। ডিডি হিন্দলেকরকে সহায়তা করার লক্ষ্যে সংরক্ষিত উইকেট-রক্ষক হিসেবে ইংল্যান্ডে যান। সিরিজের দ্বিতীয় টেস্টে অংশগ্রহণের সুযোগ পেয়েছিলেন তিনি। তবে, একমাত্র টেস্টে খুব কমই সফলতার স্বাক্ষর রাখতে পেরেছিলেন। একমাত্র ইনিংসে শূন্য রানে অপরাজিত ছিলেন। এছাড়াও, অমর সিংয়ের বলে ইংরেজ অধিনায়ক গাবি অ্যালেনের ক্যাচ গ্লাভসবন্দী করেন।

তার চাচা রুস্তমজী মেহেরমজী ১৯১১ সালে নিখিল ভারত দলের সদস্যরূপে ইংল্যান্ড গমন করেছিলেন। ১০ ফেব্রুয়ারি, ১৯৮২ তারিখে ৭০ বছর বয়সে বোম্বে এলাকায় খোরশেদ মেহেরমজী’র দেহাবসান ঘটে।

## তথ্যসূত্র

## আরও দেখুন
* পলি উমরিগড়
* দত্তারাম হিন্দলেকর
* এক টেস্টের বিস্ময়কারী
* ভারতীয় টেস্ট ক্রিকেটারদের তালিকা
* আন্তর্জাতিক ক্রিকেটে অংশগ্রহণকারী পরিবারের তালিকা

## বহিঃসংযোগ

* 
* 

বিষয়শ্রেণী:১৯১১-এ জন্ম
বিষয়শ্রেণী:১৯৮২-এ মৃত্যু
বিষয়শ্রেণী:পারসি ক্রিকেটার
বিষয়শ্রেণী:পশ্চিম ভারতের ক্রিকেটার
বিষয়শ্রেণী:পাতিয়ালার ক্রিকেটার
বিষয়শ্রেণী:ভারতীয় ক্রিকেটার
বিষয়শ্রেণী:ভারতের টেস্ট ক্রিকেটার
বিষয়শ্রেণী:মুম্বইয়ের ক্রিকেটার
বিষয়শ্রেণী:মুম্বই থেকে আগত ক্রিকেটার
বিষয়শ্রেণী:উইকেট-রক্ষক
শাকিল আহমেদ (ক্রিকেটার)

**শাকিল আহমেদ** (; জন্ম: ১২ ফেব্রুয়ারি, ১৯৬৬) কুয়েত সিটিতে জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৯৮ সালে সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর পাকিস্তানি ক্রিকেটে কর্নওয়াল, খান রিসার্চ ল্যাবরেটরিজ ও রাওয়ালপিন্ডি দলের প্রতিনিধিত্ব করেন। দলে তিনি মূলতঃ স্লো লেফট-আর্ম অর্থোডক্স বোলার হিসেবে খেলতেন। এছাড়াও, বামহাতে নিচেরসারিতে ব্যাটিং করতেন তিনি।

## প্রথম-শ্রেণীর ক্রিকেট
১৯৮৫-৮৬ মৌসুম থেকে ২০০২-০৩ মৌসুম পর্যন্ত শাকিল আহমেদের প্রথম-শ্রেণীর খেলোয়াড়ী জীবন চলমান ছিল। বামহাতি স্পিনার হিসেবে রাউন্ড-আর্ম ডেলিভারির ভঙ্গীমায় বোলিং কর্মে অগ্রসর হতেন। ১৯৯৮-৯৯ মৌসুমে রাওয়ালপিন্ডির সদস্যরূপে অস্ট্রেলিয়া একাদশের বিপক্ষে দশ উইকেট লাভ করেছিলেন। তন্মধ্যে, দ্বিতীয় ইনিংসে ৭/৭১ পেয়েছিলেন।

সমগ্র প্রথম-শ্রেণীর খেলোয়াড়ী জীবনে ২২ গড়ে ৩৬৫ উইকেট লাভ করেছেন। সে তুলনায় একমাত্র টেস্টে অংশ নিয়ে চারটিমাত্র উইকেটের সন্ধান পেয়েছেন।

## আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন শাকিল আহমেদ। ২২ অক্টোবর, ১৯৯৮ তারিখে করাচীতে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।

১৯৯৮-৯৯ মৌসুমে অস্ট্রেলিয়া দল পাকিস্তান গমন করে। সিরিজের তৃতীয় টেস্টে ৩২ বছর বয়সে খেলার জন্যে আমন্ত্রিত হন। তবে, দল নির্বাচকমণ্ডলী পাকিস্তান দলে তার অংশগ্রহণের অনুমতি দিয়ে অনেকাংশে জুয়াড়ীর ভূমিকায় অবতীর্ণ হয়েছিলেন। ডনে উল্লেখ করা হয় যে, খেলায় তিনি কোন দ্যুতি ছড়াতে পারেননি, তার চলে আসা উচিত। তাসত্ত্বেও, দ্বিতীয় ইনিংসে ৪/৯১ লাভ করেছিলেন।

মাইনর কাউন্টিজ চ্যাম্পিয়নশীপে কর্নওয়াল দলের পক্ষে খেলেছিলেন। ১২ সেপ্টেম্বর, ২০১২ তারিখে বাকিংহামশায়ারের বিপক্ষে চূড়ান্ত খেলায় ম্যান অব দ্য ম্যাচের পুরস্কার লাভ করেছিলেন তিনি।

## তথ্যসূত্র

## আরও দেখুন
* রশীদ লতিফ
* অন্তাও ডি’সুজা
* এক টেস্টের বিস্ময়কারী
* পাকিস্তানি টেস্ট ক্রিকেটারদের তালিকা
* টেস্ট বহির্ভূত দেশে জন্মগ্রহণকারী টেস্ট ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯৬৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:কর্নওয়ালের ক্রিকেটার
বিষয়শ্রেণী:খান রিসার্চ ল্যাবরেটরিজের ক্রিকেটার
বিষয়শ্রেণী:পাকিস্তানি ক্রিকেটার
বিষয়শ্রেণী:পাকিস্তানের টেস্ট ক্রিকেটার
বিষয়শ্রেণী:রাওয়ালপিন্ডির ক্রিকেটার
বেঙ্গল, ইন্ডিয়ানা

**বেঙ্গল** হচ্ছে যুক্তরাষ্ট্রের ইন্ডিয়ানা অঙ্গরাজ্যের হেন্ড্রিক টাউনশিপ, শেলবি কাউন্টির একটি অসমর্থিত সম্প্রদায়।

## ইতিহাস
১৮৮১ সালে বেঙ্গলে একটি ডাকঘর স্থাপিত হয়, যেটি ১৯০২ সালে বন্ধ হয়ে যাওয়ার আগ পর্যন্ত কার্যক্রম চালিয়েছে। সম্ভবত সম্প্রদায়টি দক্ষিণ এশিয়ার বঙ্গ (Bengal) থেকে এই নামটি গ্রহণ করেছিল । ১৯১০-এর দশকে, বেঙ্গলের নিজস্ব একটি উচ্চ বিদ্যালয় ছিল।

## ভূগোল
বেঙ্গলের অবস্থান ।

## তথ্যসূত্র

বিষয়শ্রেণী:যুক্তরাষ্ট্রের অঞ্চল
কালিগঞ্জ সরকারি কলেজ

**কালিগঞ্জ সরকারী কলেজ** (কালিগঞ্জ ডিগ্রি কলেজ নামেও পরিচিত) বাংলাদেশের দক্ষিণ পশ্চিম প্রান্তে সুন্দরবনের কোল ঘেষে কাকশিয়ালি নদীর দক্ষিণ প্রান্তে অবস্থিত সাতক্ষীরা জেলার কালিগঞ্জ উপজেলার একটি কলেজ। কলেজটি কালিগঞ্জ উপজেলার প্রথম উচ্চ মাধ্যমিক শিক্ষাপ্রতিষ্ঠান। কলেজটি ১৯৬৯ সালের ১লা জুলাই প্রতিষ্ঠিত হয়। ২০১৮ সালের ৮ আগস্ট কলেজটি সরকারিকরণ করা হয়।

## প্রতিষ্ঠার পটভূমি
কালিগঞ্জ উপজেলার শেখ আব্দুল গফুর, বন্দকাটি গ্রামের আলহাজ সগীর আহমেদ এবং শেখ আহম্মেদ আলী, জি এম উকালত আলী, শিক্ষক শেখ আব্দুর রহমান, আব্দুর রহিম পাড়, শেখ আব্দুল লতিফ, নূর মোহাম্মদ, শেখ গোলাম বারী, ইছাহাক আলী সরদারদের উদ্যোগে কলেজটি স্থাপিত হয়। নির্মাণ কালের হিসেবে এটা সাতক্ষীরা জেলার দ্বিতীয় কলেজ। সাতক্ষীরা সরকারি কলেজ পরই কলেজটি প্রতিষ্ঠা লাভ করে।

## অবকাঠামো
কলেজটি ৫.৮১৫০ একর জমির উপর প্রতিষ্ঠিত। প্রাচীর বেষ্ঠিত কলেজটির চৌহদ্দির ভিতরে ১টি শহীদ মিনার, ২টি পুকুর, বড় খেলার মাঠ, ছাত্রী কমনরুম, ছাত্রী আবাস (বর্তমানে অব্যবহৃত), ৪ তলা বিশিষ্ট বিজ্ঞান ভবন ও ৪ তলা বিশিষ্ট আইসিটি ভবন রয়েছে। আইসিটি ভবনটি শেখ কামালের নামে নামকরণ করা হয়েছে।

## শিক্ষার্থী সংখা
এই কলেজে বর্তমানে একসাথে প্রায় ২৫০০ শিক্ষার্থীকে পাঠদানে সক্ষম।

## শিক্ষাব্যবস্থার ক্রম-বিকাশ
কলেজটিতে ১৯৬৯ সাল থেকে এইচ,এস,সি পর্যায়ে মানবিক, বিজ্ঞান ও বাণিজ্য বিভাগে পাঠদান শুরু হয়। বর্তমানে এইচ এস সি তে ২০টি বিষয়ে পাঠদান করা হয়। কলেজে ১৯৭২- ৭৩ শিক্ষাবর্ষ থেকে ডিগ্রিপাস কোর্সে পাঠদান শুরু হয়। বর্তমানে বি এ, বি এস এস, বি এস সি ও বি কম বিভাগে ১৫টি বিষয়ে পাঠদান করা হয়। ২০০৫-০৬ শিক্ষাবর্ষ থেকে বাংলাদেশ উন্মুক্ত বিশ্ববিদ্যালয় এর অধীন উন্মুক্ত কোর্স ও একই শিক্ষাবর্ষ থেকে বাংলাদেশ কারিগরি শিক্ষা বোর্ডেও অধীন বিএম কোর্স চালু করা হয়। ২০০৭ সাল থেকে বিএ (অনার্স) সম্মান কোর্স চালু হয়। এখানে রাষ্ট্র বিজ্ঞান, ইসলামী শিক্ষা ও ব্যবস্থাপনা এই ৩টি বিষয়ে অনার্স কোর্সে পাঠদান করা হয়।

## বিভাগ

* এইচএসসি কোর্স:

# বিজ্ঞান
# ব্যবসায় শিক্ষা 
# মানবিক

* ডিগ্রি (পাস) কোর্স:
* বি.এ বিভাগ (পাস)
* বি এস এস বিভাগ (পাস)
* বি. বি. এস. বিভাগ (পাস)
* অনার্স কোর্স:

# রাষ্ট্র বিজ্ঞান
# ইসলামী শিক্ষা
# ব্যবস্থাপনা

* কারিগরি শিক্ষা কোর্সঃ

# বি এম

## তথ্যসূত্র

## বহিঃসংযোগ

* সাতক্ষীরা সরকারি কলেজ
* কালীগঞ্জ উপজেলা, সাতক্ষীরা
*নলতা আহছানিয়া মিশন রেসিডেন্সিয়াল কলেজ

বিষয়শ্রেণী:বাংলাদেশের সরকারি মহাবিদ্যালয়
বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
বিষয়শ্রেণী:সাতক্ষীরা জেলার মহাবিদ্যালয়
বিষয়শ্রেণী:১৯৬৯-এ প্রতিষ্ঠিত বিশ্ববিদ্যালয় ও কলেজ
বিষয়শ্রেণী:১৯৬৯-এ প্রতিষ্ঠিত
চীনের মূল ভূখণ্ড

**চীনের মূল ভূখণ্ড** (**চীনা মূল ভূখণ্ড** নামেও পরিচিত) হলো গণপ্রজাতন্ত্রী চীনের (পিআরসি) সরাসরি এখতিয়ারভূক্ত ভৌগোলিক এবং ভূ-রাজনৈতিক অঞ্চল। হাইনান প্রদেশও এর অন্তর্ভুক্ত তবে চীনের বিশেষ প্রশাসনিক অঞ্চল হংকং এবং মাকাও আংশিকভাবে মূল ভূখণ্ডে পড়লেও এ দুটি চীনের মূল ভূখণ্ডের আওতাধীন নয়।

"ভূখণ্ড" বুঝাতে চীনে দুটি পরিভাষা ব্যবহার করা হয়:
* *Dàlù* (), যার অর্থ "মহাদেশ" এবং
* *Nèidì* (), literally "দেশের অভ্যন্তর" বা "অন্তর্দেশ"।

চীনে এ পরিভাষা দুটি সতন্ত্রভাবে ব্যবহৃত হয়। সরকারিভাবে চীনে তাইওয়ানকে তাদের ‘মূল ভূখণ্ডের অংশ’ মনে করা হয় যদিও তাইওয়ান ‘তা মনে করে না’। তবে হংকং এবং মাকাওকে চীনা সরকার ‘কেন্দ্রীয় প্রজাতন্ত্রের’ সরকার হিসেবে উল্লেখ করে। এ দুটির ক্ষেত্রে *অন্তর্দেশ* পরিভাষাটি ব্যবহার করা হয়। ‘চীন প্রজাতন্ত্রের মুক্ত অঞ্চল’-এর বিপরীত পরিভাষা হিসেবে চীনা সংবিধানে ‘মূল ভূখণ্ড’ ব্যবহৃত হয়।

## পটভূমি
১৯৩০-এর দশকে জাপন এই অঞ্চলে অভিযান চালায়। চীনা গৃহযুদ্ধের সময় ১৯৪৯ সালের মধ্যে চীনের কমিউনিস্ট পার্টির সামরিক শাখা পিপল’স লিবারেশন আর্মি চীনের অধিকাংশ অঞ্চল তৎকালীন কুমিনটেঙ শাসনের অধীন থেকে মুক্ত করে। ফলশ্রুতিতে কুমিনটেঙ সরকার চীনের মূল ভূখণ্ড থেকে সড়ে গিয়ে তুলনামুলক নিরাপদ স্থান তাইওয়ানে সরকার স্থানান্তর করে। ১৯৪৫ সালে দ্বিতীয় বিশ্বযুদ্ধের পর জাপান আত্মসমর্পণ করলে তাইওয়ান চীনা কর্তৃপক্ষের অধীনে আসে। ১৯৪৯ সালের ১ অক্টোবর গণপ্রজাতন্ত্রী চীন প্রতিষ্ঠা হয় এবং চীনের সব অঞ্চলে কমিউনিস্ট পার্টির কর্তৃত্ব প্রতিষ্ঠিত। পরবর্তী সময়ে চীনের মূল ভূখণ্ড এবং তাইওয়ানের মধ্যে সম্পর্ক খারাপ হতে শুরু করে। উভয় পক্ষই নিজেদের মূল কর্তৃপক্ষ হিসেবে উল্লেখ করে আন্তর্জাতিক দৃষ্টি আকর্ষণের চেষ্টা করে।

চীনা মূল ভূখণ্ড পরিভাষাটি রাজনৈতিকভাবে নিরপেক্ষ হিসেবে গ্রহণ করে চীনের কমিউনিস্ট পার্টির এবং চীন সরকার কর্তৃক সরাসরি নিয়ন্ত্রণকৃত এলাকা বুঝাতে ব্যবহার হওয়া শুরু হয়। ১৯৭০-এর দশকের পূর্ব পর্যন্ত তাইওয়ান এবং চীন ভূখণ্ড একে অপরের প্রতি সামরিক হুমকি দেওয়া অব্যহত রাখে। পরবর্তীতে তাইওয়ানের কর্তৃপক্ষ চীন কর্তৃপক্ষকে ‘কমিউনিস্ট ডাকাত’ (共匪) অপরপক্ষে চীন তাইওয়ান কর্তৃপক্ষকে ‘চিয়াং ডাকাত’ নাম অবহিত করা শুরু করে। ১৯৯০-এর দশকে তাইওয়ানে গণতন্ত্র প্রতিষ্ঠা হওয়া শুরু হলে মূল ভূখণ্ড পরিভাষাটি জনপ্রিয়তা লাভ করতে শুরু করে।

যেহেতু ১৯৪৯ সালে প্রতিষ্ঠা হওয়ার সময় হংকং ও মাকাও বিদেশি কলোনি ছিলো তাই পরিভাষটি এ দুটির ক্ষেত্রে ব্যবহার করা হয় না। ১৯৯৭ সালে হংকং এবং ১৯৯৯ সালে মাকাও চীনের অধীনে আসার পরও তারা নিজেদের মধ্যে রাজনৈতিক, আইনি এং একটি আলাদা অর্থনৈতিক ব্যবস্থা তৈরি করেছে। এ দুটির জন্য চীনা সরকার ‘এক রাষ্ট্র, দুই ব্যবস্থা’ নীতি গ্রহণ করেছে।

## তথ্যসূত্র

বিষয়শ্রেণী:চীনের ভূগোল
বিষয়শ্রেণী:চীনের রাজনীতি
বিষয়শ্রেণী:তাইওয়ানের রাজনীতি
বিষয়শ্রেণী:তাইওয়ান প্রণালী
বিষয়শ্রেণী:ভূ-রাজনৈতিক পরিভাষা
আমেদাবাদ জংশন রেলওয়ে স্টেশন

**আহমেদাবাদ জংশন** (**স্টেশন কোড:** এডিআই) হল ভারতের গুজরাত রাজ্যের আহমেদাবাদ শহররে প্রধান রেল স্টেশন। এটি গুজরাতের মধ্যে বৃহত্তম রেল স্টেশন। স্টেশনটি মুম্বই স্টেশনের পরে পশ্চিম রেলের দ্বিতীয় সর্বোচ্চ আয় প্রদানকারী এবং আহমেদাবাদ রেলওয়ে বিভাগের অন্তর্গত।

## ইতিহাস
ভারত বিভাগের আগে সিন্ধু মেল সিন্ধু প্রদেশের হায়দ্রাবাদ সঙ্গে যোগাযোগ ছিল এবং হায়দরাবাদ - মিরপুর খাস - খোকরপাড় - মুনাবাও - বার্মার - লুনি - যোধপুর - পালি - মারোয়ার - পালনপুর - আহমেদাবাদ রুটে যাত্রা করত। এটি গোকুলদাস কন্ট্রাক্টের এন্ড এসোসিয়েটস (গোকুলদাস ঠিকাদার এবং সহযোগী) দ্বারা নির্মিত হয়।

স্টেশনের উত্তরের দিকে আহমেদাবাদে দুটি দীর্ঘতম মিনার রয়েছে, যা সিদি বশির মসজিদের একমাত্র অবশিষ্টাংশ।

## পটভূমি
আহমেদাবাদ জংশন, ভারতের গুজরাত রাজ্যের আহমেদাবাদ শহরের জন্য রেল পরিবহনের প্রাথমিক স্টেশন এবং ভারতীয় রেলের পশ্চিম রেল জোনের একটি গুরুত্বপূর্ণ কেন্দ্র। স্থানীয়ভাবে লোকেরা এটিকে কালুপুর স্টেশন (কারণ এটি প্রাচীরের শহরের কালুপুর অঞ্চলে অবস্থিত) হিসাবে  উল্লেখ করে, শহরের অন্যান্য স্টেশন যেমন গান্ধীগ্রাম, আসার্বা, সরখেজ, বাস্তুরপুর, চান্দলদিয়া, ভাত্বা, মণিনগর এবং সাবারমতী জংশন থেকে আলাদা করার জন্য। এটি ট্রেনের দ্বারা আহমেদাবাদকে গুজরাতের বিভিন্ন অঞ্চলের সঙ্গে সংযুক্ত করে, সেইসাথে ভারতের প্রধান শহরগুলি যেমন মুম্বই, দিল্লি, বেঙ্গালুরু, কলকাতা, চেন্নাই, হায়দ্রাবাদ, বিশাখাপত্তনম, ত্রিভান্দ্রাম, আজমের, ধানবাদ, ডাল্টনগঞ্জ, গোয়ালিয়র, জয়পুর, ইন্দোর এবং হাওড়ার সঙ্গে যুক্ত করে।

## অবকাঠামো
স্টেশনটিতে ১২ টি প্ল্যাটফর্ম রয়েছে। এখানে প্রচুর পরিমাণে চায়ের দোকান, স্নাক বার, ঔষধ সম্পর্কিত দোকান  এবং অনুসন্ধান কেন্দ্র রয়েছে। স্টেশনটিতে একটি সাইবারকাফেও রয়েছে, যা টাটা ইন্ডিকোম দ্বারা চালিত এবং বর্তমানে গুগল স্টেশন ও রেলটেল ওয়াই-ফাই দিয়ে সজ্জিত। স্টেশনটিকে প্রযুক্তিগতভাবে উন্নত স্টেশন হিসাবে গড়ে তোলার জন্য বৃহত আকারের স্বয়ংক্রিয় নিয়ন্ত্রণব্যবস্থা চালু রয়েছে এবং আইসিআইসিআই ব্যাংক, ক্যানারা ব্যাংক, ইউনিয়ন ব্যাংক অফ ইন্ডিয়া, ডেনা ব্যাংক, ব্যাংক অফ বরোদা, স্টেট ব্যাংক অফ ইন্ডিয়া এবং অন্যান্য বড় ব্যাংকগুলির নতুন এটিএম আউটলেটগুলি স্টেশনে স্থাপন করা  হয়েছে। রেলটেল আহমেদাবাদ স্টেশনে একটি সাইবার ক্যাফে পরিচালনা করে।
### সু্যোগ-সুবিধা
আহমেদাবাদ রেলওয়ে স্টেশন হ্যান্ড-পুশ লাগেজ ট্রলি পরিষেবা শুরু করেছে স্টেশনে। এ জাতীয় ট্রলি সবসময় বিমানবন্দরগুলিতে পাওয়া যায়, তবে রেল স্টেশনগুলির জন্য এটি একটি নতুন উদ্যোগ। রেলওয়ে যাত্রীদের কাছ থেকে প্রথমে লাগেজ ট্রলি প্রতি পাঁচ টাকা করে নেবে। ২০১০ সালের হিসাবে, পরিষেবাটি কেবল প্ল্যাটফর্ম নং -১ এর জন্য উপলব্ধ ছিল, তবে নতুন লিফট এবং এসকেলেটারগুলি ২০১০-এর শেষের দিকে কার্যকরী হওয়ার পরে, ট্রলি পরিষেবাটি আহমেদাবাদ রেলস্টেশনের সমস্ত প্ল্যাটফর্মে চালু করার কথা বলা হয়।

## রেললাইন
এটি গুজরাটের কেন্দ্রবিন্দু রেল স্টেশন, এখান থেকে অনেক লাইন শুরু হয়। এর মধ্যে রয়েছে আহমেদাবাদ-মুম্বাই মেইন লাইন, আহমেদাবাদ-দিল্লি মেইন লাইন (ভায়া জয়পুর), আহমেদাবাদ-গান্ধীনগর লাইন (ভায়া চান্দলোদিয়া), আহমেদাবাদ-গান্ধীধাম মেইন লাইন, জয়পুর-আহমেদাবাদ লাইন, আহমেদাবাদ-উদয়পুর লাইন এবং আহমেদাবাদ-বোটাড রেলপথ।

## তথ্যসূত্র

## বহিঃসংযোগ

বিষয়শ্রেণী:আহমেদাবাদের রেলওয়ে স্টেশন
বিষয়শ্রেণী:গুজরাতের জংশন রেলওয়ে স্টেশন
বিষয়শ্রেণী:আহমেদাবাদ রেলওয়ে বিভাগ
জগন্নাথ রৌত

**জগন্নাথ রৌত** (১৩ নভেম্বর ১৯৪২ – ২৪ জানুয়ারি ২০২০) ভারতের ওড়িশার একজন রাজনীতিবিদ ছিলেন যিনি ভারতীয় জাতীয় কংগ্রেসের রাজনীতির সাথে যুক্ত ছিলেন। তিনি ওড়িশা বিধানসভার একজন বিধায়ক ছিলেন। এছাড়া, তিনি ওড়িশা সরকারের একজন মন্ত্রী হিসেবেও দায়িত্ব পালন করেছিলেন।

## জীবনী
জগন্নাথ রৌত ১৯৪২ সালের ১৩ নভেম্বর জন্মগ্রহণ করেছিলেন। তিনি ১৯৮০, ১৯৮৫ ও ১৯৯৫ সালে ধামনগর  থেকে ওড়িশা বিধানসভার বিধায়ক হিসেবে নির্বাচিত হয়েছিলেন। ১৯৯৯ সালে ১৬ মার্চ তিনি বিধায়ক পদ থেকে ইস্তফা প্রদান করেছিলেন।

জগন্নাথ রৌত ওড়িশা  সরকারের একজন মন্ত্রী হিসেবেও দায়িত্ব পালন করেছিলেন। তিনি ১৯৮৯ সালের ৭ ডিসেম্বর থেকে ৩ মার্চ ১৯৯০ পর্যন্ত শিল্পমন্ত্রী, ২১ মার্চ ১৯৯৫ থেকে ১৪ আগস্ট ১৯৯৮ পর্যন্ত স্বাস্থ্য ও পরিবার কল্যাণ মন্ত্রী এবং ২৪ আগস্ট ১৯৯৮ থেকে ১৭ ফেব্রুয়ারি ১৯৯৯ পর্যন্ত নগর উন্নয়ন মন্ত্রী হিসেবে দায়িত্ব পালন করেছিলেন।

জগন্নাথ রৌত ২০২০ সালের ২৪ জানুয়ারি ৭৭ বছর বয়সে হৃদরোগে আক্রান্ত হয়ে প্রয়াত হন।

## তথ্যসূত্র

বিষয়শ্রেণী:১৯৪২-এ জন্ম
বিষয়শ্রেণী:২০২০-এ মৃত্যু
বিষয়শ্রেণী:ভারতীয় জাতীয় কংগ্রেসের রাজনীতিবিদ
বিষয়শ্রেণী:ওড়িশার ব্যক্তি
বিষয়শ্রেণী:ওড়িশা বিধানসভার সদস্য ১৯৮০-১৯৮৫
বিষয়শ্রেণী:ওড়িশা বিধানসভার সদস্য ১৯৮৫-১৯৯০
বিষয়শ্রেণী:ওড়িশা বিধানসভার সদস্য ১৯৯৫-২০০০
বিষয়শ্রেণী:ওড়িশার ভারতীয় জাতীয় কংগ্রেসের রাজনীতিবিদ
দেবেন্দ্রনাথ ঘোষ

**দেবেন্দ্রনাথ ঘোষ** (২২ এপ্রিল ১৮৯০ – ১১ জানুয়ারি ১৯৯৯) বাংলাদেশের বরিশাল জেলার একজন রাজনীতিবিদ ছিলেন। তিনি ১৯৫৪ সালে পূর্ব বাংলা আইনসভার সদস্য হিসেবে নির্বাচিত হয়েছিলেন।

## জীবনী
দেবেন্দ্র নাথ ঘোষ ১৮৯০ সালের ২২ এপ্রিল বরিশাল শহরে  জন্মগ্রহণ করেছিলেন। তার পিতার নাম নিবারণ ঘোষ ও মায়ের নাম রাজলক্ষ্মী ঘোষ। তিনি ভাষা আন্দোলনে অংশগ্রহণ করেছিলেন। ১৯৫৪ সালে তিনি পূর্ব বাংলা আইনসভার সদস্য হিসেবে নির্বাচিত হয়েছিল। তিনি ব্রিটিশ ও পাকিস্তান আমল ও তদপরবর্তী সময়ে প্রতিবাদের জন্য মোট ২৭ বছর জেল খেটেছিলেন।তিনি বরিশালের বঙ্গভঙ্গ-বিরোধী আন্দোলনের পুরোধা সতীশচন্দ্র মুখোপাধ্যায়ের (পরবর্তীতে স্বামী প্রজ্ঞানানন্দ সরস্বতী নামে পরিচিত) সহযোগী ছিলেন। বরিশালে 'শঙ্কর মঠ' গড়ে তোলা এবং ব্রিটিশ-বিরোধী কর্মকাণ্ড পরিচালনার ক্ষেত্রে তাঁকে বিশেষ সাহায্য করেন তিনি। 

দেবেন্দ্রনাথ ঘোষ ১৯৯৯ সালের ১১ জানুয়ারি বরিশালে নিজ বাসভবনে ১০৮ বছর বয়সে মৃত্যুবরণ করেন।

## তথ্যসূত্র

বিষয়শ্রেণী:১৮৯০-এ জন্ম
বিষয়শ্রেণী:১৯৯৯-এ মৃত্যু
বিষয়শ্রেণী:বাংলা ভাষা আন্দোলনের সক্রিয় কর্মী
বিষয়শ্রেণী:বরিশালের রাজনীতিবিদ
বিষয়শ্রেণী:বাংলাদেশী রাজনীতিবিদ
বিষয়শ্রেণী:বাংলাদেশী শতবর্ষী ব্যক্তি
বিষয়শ্রেণী:পূর্ববঙ্গ আইনসভার সদস্য ১৯৫৪-১৯৫৮
বিষয়শ্রেণী:শতবর্ষী পুরুষ
নজরুল ইসলাম (রাজনীতিবিদ)

**নজরুল ইসলাম** ( – ২৮ অক্টোবর ২০১২) বাংলাদেশের ভোলা জেলার একজন রাজনীতিবিদ ছিলেন। তিনি দুইবার জাতীয় সংসদ সদস্য হিসেবে নির্বাচিত হয়েছিলেন।

## জীবনী
নজরুল ইসলাম ১৯৭০ সালে পাকিস্তান গণপরিষদেরসদস্য হিসেবে নির্বাচিত হয়েছিলেন। তিনি বাংলাদেশের স্বাধীনতা যুদ্ধে অংশগ্রহণ করেছিলেন। তিনি ১৯৭৩ সালে বাকেরগঞ্জ-২ আসনের সাংসদ হিসেবে নির্বাচিত হয়েছিলেন। এরপর, ১৯৭৯ সালেও তিনি বাকেরগঞ্জ-২ আসন থেকে সাংসদ হিসেবে নির্বাচিত হন। পরবর্তীতে, ১৯৮৬ সালে তিনি দৌলতখান উপজেলা পরিষদের চেয়ারম্যান হিসেবে নির্বাচিত হয়েছিলেন।

নজরুল ইসলাম ২০১২ সালের ২৮ নভেম্বর ৭০ বছর বয়সে ঢাকার একটি হাসপাতালে মৃত্যুবরণ করেন।

## তথ্যসূত্র

বিষয়শ্রেণী:১৯৪০-এর দশকে জন্ম
বিষয়শ্রেণী:২০১২-এ মৃত্যু
বিষয়শ্রেণী:প্রথম জাতীয় সংসদ সদস্য
বিষয়শ্রেণী:দ্বিতীয় জাতীয় সংসদ সদস্য
বিষয়শ্রেণী:ভোলা জেলার রাজনীতিবিদ
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
বিষয়শ্রেণী:উপজেলা পরিষদের চেয়ারম্যান
বিষয়শ্রেণী:দৌলতখান উপজেলার ব্যক্তি
আখলাকুল হোসাইন আহমেদ

**আখলাকুল হোসাইন আহমেদ** (১৫ অক্টোবর ১৯২৬ – ২৮ আগস্ট ২০১২) বাংলাদেশের নেত্রকোণা জেলার একজন চিকিৎসক ও রাজনীতিবিদ ছিলেন যিনি বাংলাদেশ আওয়ামী লীগের রাজনীতির সাথে যুক্ত ছিলেন। তিনি ১৯৭০ সালে পূর্ব পাকিস্তান প্রাদেশিক পরিষদের সদস্য হিসেবে নির্বাচিত হয়েছিলেন। বাংলাদেশ স্বাধীন হবার পর তিনি বাংলাদেশ গণপরিষদের সদস্য হিসেবে নিযুক্ত হয়েছিলেন। তিনি বাংলাদেশের স্বাধীনতা যুদ্ধের একজন সংগঠক ছিলেন।

## জীবনী
আখলাকুল হোসাইন আহমেদ ১৯২৬ সালের ১৫ অক্টোবর নেত্রকোণার মোহনগঞ্জের ছয়াশীতে জন্মগ্রহণ করেছিলেন। তিনি ১৯৭০ সালে মোহনগঞ্জ-বারহাট্টা আসন থেকে পূর্ব পাকিস্তান প্রাদেশিক পরিষদের সদস্য হিসেবে নির্বাচিত হয়েছিলেন। বাংলাদেশের স্বাধীনতা যুদ্ধ চলাকালে তিনি ভারতের মেঘালয়ের মহেশখোলা ইয়ুথ ক্যাম্পের ইনচার্জ ছিলেন বাংলাদেশ স্বাধীন হবার পর তিনি বাংলাদেশ গণপরিষদের সদস্য হিসেবে নিযুক্ত হয়েছিলেন।

আখলাকুল হোসাইন আহমেদ ২০১২ সালের ২৮ আগস্ট ঢাকার হলিক্রস হাসপাতালে ৮৫ বছর বয়সে মৃত্যুবরণ করেন।

## তথ্যসূত্র

বিষয়শ্রেণী:১৯২৬-এ জন্ম
বিষয়শ্রেণী:২০১২-এ মৃত্যু
বিষয়শ্রেণী:নেত্রকোণা জেলার রাজনীতিবিদ
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:বাংলাদেশী চিকিৎসক
বিষয়শ্রেণী:বাঙালি স্বাধীনতা কর্মী
এম. এম. নজরুল ইসলাম

**এম. এম. নজরুল ইসলাম** (১৬ অক্টোবর ১৯৪৩ – ১৭ সেপ্টেম্বর ১৯৯২) বাংলাদেশের ভোলা জেলার একজন শিক্ষায়তনিক ব্যক্তি ও রাজনীতিবিদ ছিলেন। তিনি দুইবার সাংসদ হিসেবে নির্বাচিত হয়েছিলেন। তিনি ছিলেন আব্দুল্লাহ আল ইসলাম জ্যাকবের পিতা।

## জীবনী
এম. এম. নজরুল ইসলাম ১৯৪৩ সালের ১৭ অক্টোবর ভোলা জেলার লালমোহন উপজেলার লর্ড হার্ডিঞ্জ ইউনিয়নে জন্মগ্রহণ করেছিলেন। 

১৯৫৪ সালে লর্ডহার্ডিঞ্জ মাদ্রাসা থেকে তিনি ৫ম শ্রেণি পাশ করেন। এরপর লর্ডহার্ডিঞ্জ হাইস্কুলে দশম শ্রেণি পর্যন্ত পড়ালেখা করেন। ১৯৫৯ সালে বরিশালের কাশিমপুর হাইস্কুল থেকে দ্বিতীয় বিভাগে এসএসসি, ১৯৬১সালে বরিশাল বিএম কলেজ থেকে দ্বিতীয় বিভাগে এইচএসসি এবং দ্বিতীয় শ্রেণিতে বিএ পাশ করেন। ১৯৬৬ সালে তিনি ঢাকা বিশ্ববিদ্যালয় থেকে অর্থনীতিতে দ্বিতীয় শ্রেণিতে এমএ ডিগ্রী অর্জন করেন।

তিনি বরিশালের কাশিমপুর হাইস্কুল ও চরফ্যাশনের দুলারহাট হাইস্কুলে শিক্ষকতা করেছিলেন। পরবর্তীতে, তিনি চরফ্যাশন টি. বি. মাধ্যমিক বিদ্যালয়ের প্রধান শিক্ষক পদে যোগদান করেছিলেন। ১৯৬৮ সালে তিনি চরফ্যাশন কলেজের প্রতিষ্ঠাতা অধ্যাপক হিসেবে নিযুক্ত হন। তিনি বাংলাদেশের স্বাধীনতা যুদ্ধের একজন সংগঠক ছিলেন।

এম. এম. নজরুল ইসলাম ১৯৭৯ সালে বাকেরগঞ্জ-৩ আসনের সাংসদ হিসেবে নির্বাচিত হয়েছিলেন। পরবর্তীতে, তিনি ১৯৯১ সালে ভোলা-৪ আসনের সাংসদ হিসেবে নির্বাচিত হন।

এম. এম. নজরুল ইসলাম ১৯৯২ সালের ১৭ সেপ্টেম্বর ঢাকার একটি হাসপাতালে মৃত্যুবরণ করেন।

## তথ্যসূত্র

বিষয়শ্রেণী:১৯৪৩-এ জন্ম
বিষয়শ্রেণী:১৯৯২-এ মৃত্যু
বিষয়শ্রেণী:দ্বিতীয় জাতীয় সংসদ সদস্য
বিষয়শ্রেণী:পঞ্চম জাতীয় সংসদ সদস্য
বিষয়শ্রেণী:ভোলা জেলার রাজনীতিবিদ
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:বাংলাদেশী শিক্ষায়তনিক
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:লালমোহন উপজেলার ব্যক্তি
বিষয়শ্রেণী:সরকারি ব্রজমোহন কলেজের প্রাক্তন শিক্ষার্থী
বিষয়শ্রেণী:বরিশাল বিভাগের শিক্ষায়তনিক
সূফী গায়কদের তালিকা

নিচে সূফী সংগীতের উল্লেখযোগ্য গায়কদের একটি বিশদভাবে সাজানো তালিকা দেওয়া আছে। 

## গজল

* গোলাম আলী 
* রূপ কুমার রাঠোদ 
* জগজিৎ সিং 
* মেহেদী হাসান 
* নুসরাত ফতেহ আলী খান 
* মকবুল আহমেদ সাবরি

## কাফি

* আবিদা পারভীন 
* পাঠানয়ে খান

## কাওয়ালী

* আবদুল্লাহ মনজুর নিয়াজী 
* আজিজ মিয়া 
* নুসরাত ফতেহ আলী খান 
* ফারহান শাহ অ্যান্ড ব্রাদার্স 
* সাবরি ব্রাদার্স 
* কওওয়াল বাহাউদ্দিন খান 
* আতিক হুসেন খান 
* নিজামী বাঁধু 
* রাহাত ফতেহ আলী খান 
* ওয়াদালি ব্রাদার্স 
* ধ্রুব সাঙ্গারি (বিলাল চিশতী সাঙ্গারি) 
* বদর মিয়াঁদাদ 
* ফয়েজ আলী ফয়েজ 
* শঙ্কর শম্ভু 
* আমজাদ সাবরি

## সুফি রক

* আলী আজমত 
* আলী বাবা খান 
* আসরার 
* আতিফ আসলাম 
* এ আর রহমান 
* রাহাত ফতেহ আলী খান 
* ফারহান শাহ

## সুফি সংগীতের অন্যান্য ঘরানা

* কৃষ্ণ বেউড়া 
* আহমেদ বুখতির 
* কানওয়ার গ্রেওয়াল 
* অনিথা শায়ক 
* কৈলাশ খের 
* সাইয়েন জহুর আহমদ 
* অ্যালান ফকির 
* কবিতা শেঠ 
* বরকত সিধু 
* হংস রাজ হংস 
* ধ্রুব সাঙ্গারি 
* ফারহান শাহ 
* মমতা জোশী 
* মাস্টার সলিম 
* নীরজা পণ্ডিত 
* রেশমা 
* সতীন্দর সরতাজ 
* শাফকাত আমানাত আলী খান 
* শাহরাম নাজেরী 
* শওকত আলী 
* সোনাল শাহ 
* ওদালি ভাইয়েরা 
* হর্ষদীপ কৌর 
* রাব্বি শেরগিল 
* মদন গোপাল সিং 
* রাজা হাসান 
* আলম লোহর ও আরিফ লোহার 
* সানাম মারভি 
* সোনিয়া অরোরা 
* অঙ্কুর বর্মা 
* সালমান আলী

## টীকা এবং তথ্যসূত্র

বিষয়শ্রেণী:সূফী গায়ক
বিষয়শ্রেণী:গায়কদের তালিকা
আবুল ইসলাম

**আবুল ইসলাম** (১৯২৪ – ২০ ফেব্রুয়ারি ২০০৪) বাংলাদেশের যশোর জেলার একজন মুক্তিযোদ্ধা ও রাজনীতিবিদ ছিলেন। তিনি একজন সাংসদ ছিলেন। তিনি **সাবাস চেয়ারম্যান** নামে পরিচিত ছিলেন।

## জীবনী
আবুল ইসলাম ১৯২৪ সালে যশোরের ঝিকরগাছার হাজিরবাগে জন্মগ্রহণ করেছিলেন। তিনি ১৯৫৮ সালে তৎকালীন বল্লা ইউনিয়ন পরিষদের চেয়ারম্যান হিসেবে নির্বাচিত হয়েছিলেন।

১৯৬৪ সালে আইয়ুব খান মৌলিক গণতন্ত্র প্রবর্তন করলে আবুল ইসলাম রাষ্ট্রপতি ও স্পিকারের কার্যালয়ে মৌলিক গণতন্ত্রের সমালোচনা করে চিঠি পাঠান। তিনি ছিলেন একমাত্র চেয়ারম্যান যিনি সরাসরি পদ্ধতিটির সমালোচনা করেছিলেন। এরপর, *[[দৈনিক ইত্তেফাক]]* তাকে নিয়ে *সাবাস চেয়ারম্যান* শিরোনামের একটি প্রতিবেদন প্রকাশ করেছিল। পরবর্তীতে, তিনি শেখ মুজিবুর রহমান তাকে "সাবাস চেয়ারম্যান" উপাধি প্রদান করেছিলেন।

আবুল ইসলাম ১৯৭০ সালে পূর্ব পাকিস্তান প্রাদেশিক পরিষদের সদস্য হিসেবে নির্বাচিত হয়েছিলেন। ১৯৭১ সালে তিনি বাংলাদেশের স্বাধীনতা যুদ্ধে অংশগ্রহণ করেছিলেন। বাংলাদেশ স্বাধীন হবার পর তিনি বাংলাদেশ গণপরিষদের সদস্য হিসেবে নিযুক্ত হন। পরবর্তীতে, ১৯৭৩ সালে তিনি যশোর-৬ আসনের সাংসদ হিসেবে নির্বাচিত হয়েছিলেন।

আবুল ইসলাম ২০০৪ সালের ২০ ফেব্রুয়ারি মৃত্যুবরণ করেন।

## তথ্যসূত্র

বিষয়শ্রেণী:১৯২৪-এ জন্ম
বিষয়শ্রেণী:২০০৪-এ মৃত্যু
বিষয়শ্রেণী:প্রথম জাতীয় সংসদ সদস্য
বিষয়শ্রেণী:যশোর জেলার রাজনীতিবিদ
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
শামছুল হুদা পাঁচবাগী

**শামছুল হুদা পাঁচবাগী** (১৮৯৭ – ২৪ সেপ্টেম্বর ১৯৮৮)স্বাধীন বঙ্গদেশ আন্দোলন এবং জমিদারী প্রথা উচ্ছেদ আন্দোলনের  অন্যতম নেতা ও রাজনীতিবিদ ছিলেন। তিনি বঙ্গীয় ও পূর্ব পাকিস্তান আইনসভার সদস্য ছিলেন।

## জীবনী
শামছুল হুদা পাঁচবাগী ১৮৯৭ সালে ময়মনসিংহের গফরগাঁওয়ের মাইজবাড়ি গ্রামে জন্মগ্রহণ করেছিলেন। তার পিতার নাম মো. রিয়াজ উদ্দিন ও মাতার নাম উম্মে কুলসুম। তিনি নিজ বাড়িতেই প্রাথমিক শিক্ষা লাভ করেছিলেন। এরপর, তিনি রামপুর স্টেট মাদ্রাসায় ভর্তি হয়েছিলেন। সেখান থেকে শিক্ষা লাভ করার পর তিনি লাহোরের ওরিয়েন্টাল কলেজে ভর্তি হন।

পড়াশোনা শেষ করে নিজ দেশে ফিরে আসার পর শামছুল হুদা পাঁচবাগী কৃষকদের জন্য কাজ শুরু করেন এবং ব্রিটিশ ও জমিদারদের বিরুদ্ধে সংগ্রামে নামেন। তিনি জমিদারদের অত্যাচারের বিরুদ্ধে আন্দোলনের ডাক দেন। তার আন্দোলনের ডাকে সাড়া দিয়ে জমিদারদের বাজার বর্জন করেছিল সাধারণ মানুষ।  তিনি ঈদুল আযহায় গরু কোরবানির ওপর আরোপিত নিষেধাজ্ঞার বিরোধী ছিলেন। ঈদের নামায আদায়ের পর তিনি হোসেনপুরে কোরবানির ঈদ উপলক্ষে গরু কোরবানি করেছিলেন।

শামছুল হুদা পাঁচবাগী ১৯৩৭ সাল থেকে ১৯৫৪ সাল পর্যন্ত আইনপ্রণেতা হিসেবে দায়িত্ব পালন করেছিলেন। তিনি ১৯৩৭ সালে কৃষক প্রজা পার্টির প্রার্থী হিসেবে বঙ্গীয় আইনসভার সদস্য হিসেবে নির্বাচিত হয়েছিলেন। এরপর, ১৯৪৫ সালে তিনি ইমারত পার্টি প্রতিষ্ঠা করেন। তিনি ছিলেন দলটির সভাপতি ও সানাউল্লাহ ছিলেন দলটির সহসভাপতি। ১৯৪৬ সালেও তিনি বঙ্গীয় আইনসভার সদস্য হিসেবে নির্বাচিত হয়েছিলেন। তিনি পাকিস্তান সৃষ্টির বিরোধী ছিলেন। তিনি অবিভক্ত স্বাধীন বাংলার সমর্থক ছিলেন। তিনি পাঁচবাগে ছাপাখানা প্রতিষ্ঠা করেছিলেন। তিনি বাংলা, ইংরেজি, আরবি, উর্দু ও ফার্সি ভাষায় ১০,০০০ এর বেশি প্রচারপত্র ছাপিয়েছিলেন। তিনি প্রচারপত্রে পাকিস্তান সৃষ্টির প্রস্তাবের বিরোধিতা করেছিলেন।

শামছুল হুদা পাঁচবাগী ষাটের দশকে রাজনীতিতে নিষ্ক্রিয় হয়ে পড়েন। তিনি বাংলাদেশের স্বাধীনতা যুদ্ধকে সমর্থন করেছিলেন। বাংলাদেশের স্বাধীনতা যুদ্ধ চলাকালে তিনি নারীদের রক্ষায় কাজ করেছেন। এছাড়া, যুদ্ধের সময়ে তিনি সংখ্যালঘুদের রক্ষায়ও কাজ করেছেন। তিনি ১৯৭১ সালে অনেক মানুষকে আশ্রয় ও খাদ্য প্রদান করেছিলেন। এছাড়া, তিনি যুবকদের  বাংলাদেশের স্বাধীনতা যুদ্ধে অংশগ্রহণ করতে উদ্বুদ্ধ করেছিলেন।

শামছুল হুদা পাঁচবাগী শাহজাদী বেগম ওয়াকফ স্টেটের মোতাওয়াল্লি ছিলেন। তিনি 
*দীন দুনিয়া*, *হুজ্জাতুল ইসলাম* ও *তর্জুমানে দীন* শিরোনামের তিনটি পত্রিকার সম্পাদক ও প্রকাশক ছিলেন। তিনি অনেক শিক্ষা প্রতিষ্ঠান প্রতিষ্ঠা করেছিলেন।

শামছুল হুদা পাঁচবাগী ১৯৮৮ সালের ২৪ সেপ্টেম্বর ৯১ বছর বয়সে ময়মনসিংহে নিজ বাসভবনে মৃত্যুবরণ করেন। মৃত্যুর পর পাঁচবাগ জামে মসজিদের নিকটে তাকে সমাহিত করা হয়।

## তথ্যসূত্র

বিষয়শ্রেণী:১৮৯৭-এ জন্ম
বিষয়শ্রেণী:১৯৮৮-এ মৃত্যু
বিষয়শ্রেণী:ময়মনসিংহ জেলার রাজনীতিবিদ
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:সুন্নি মুসলিম পণ্ডিত
বিষয়শ্রেণী:বাংলাদেশী সাংবাদিক
বিষয়শ্রেণী:দেওবন্দি ব্যক্তি
বিষয়শ্রেণী:বৃহত্তর ময়মনসিংহের ইসলামি ব্যক্তিত্ব
বিষয়শ্রেণী:ময়মনসিংহ জেলার ব্যক্তি
বিষয়শ্রেণী:বাংলাদেশী রাজনীতিবিদ
বিষয়শ্রেণী:বাংলাদেশী সুন্নি মুসলিম পণ্ডিত
বিষয়শ্রেণী:বাঙালি আলেম
বিষয়শ্রেণী:মাদ্রাসা-ই-আলিয়া রামপুরের প্রাক্তন শিক্ষার্থী
বিষয়শ্রেণী:কৃষক শ্রমিক পার্টির রাজনীতিবিদ
বিষয়শ্রেণী:বঙ্গীয় আইনসভার সদস্য ১৯৪৬-১৯৪৭
বিষয়শ্রেণী:বঙ্গীয় আইনসভার সদস্য ১৯৩৭-১৯৪৫
বিষয়শ্রেণী:পূর্ববঙ্গ আইনসভার সদস্য ১৯৪৭-১৯৫৪
কম্বোডিয়ার প্রদেশ

**[[কম্বোডিয়া]]** দেশটি ২৫ টি প্রদেশে () বিভক্ত৷ রাজধানী নমপেন আক্ষরিকভাবে কোনো প্রদেশ না হলেও তা একটি স্বায়ত্বশাসিত পৌরসভা৷ কিন্তু পৌরসভা হলেও এটির সকল প্রশাসনিক কাজ অপর ২৪টি প্রদেশের মতোই সমতুল্য স্তরে উন্নীত৷

প্রদেশগুলির মধ্যে নমপেনের জনসংখ্যা ও জনঘনত্ব বাকীগুলির তুলনায় সর্বাধিক এবং আয়তনের বিচারে দ্বিতীয় ক্ষুদ্রতম৷ আয়তনের বিচারে সর্ববৃহৎ প্রদেশটি হলো মন্দলগিরি ও ক্ষুদ্রতম প্রদেশ হলো কেপ প্রদেশ৷ কেপ প্রদেশের জনসংখ্যা সর্বনিম্ন আবার মন্দলগিরি প্রদেশের জনঘনত্ব সর্বনিম্ন৷

প্রতিটি প্রদেশ প্রশাসনিকভাবে একজন গভর্নরের দায়িত্বপ্রাপ্ত৷ প্রতি গভর্নর কম্বোডিয়ার প্রধানমন্ত্রীর অনুমোদনে আভ্যন্তরীন মন্ত্রণালয়ের দ্বারা সাধারণের ভোটে নির্বাচিত হন৷

প্রতিটি প্রদেশ জেলাস্তরে (*শ্রোক*, )/*খান* () বিভক্ত৷ নমপেনের জেলাগুলিকেই সাধারণত **খান** বলা হয়ে থাকে৷ প্রতিটি প্রদেশে ভিন্ন ভিন্ন সংখ্যক জেলা রয়েছে যেমন কেপ প্রদেশে রয়েছে দুটি, আবার বাতদামবাং, প্রিয়েই বেং ও শ্যাম রিয়েপ প্রদেশগুলির প্রতিটিতে রয়েছে ১৪টি করে জেলা৷ প্রতিটি জেলা একাধিক **খুম** () বা **সঙ্কাত** ()-এ বিভক্ত৷ আবার প্রতিটি খুম বা সঙ্কাত একাধিক গ্রাম বা **ফুম** (), নিয়ে গঠিত৷ নমপেন রাজধানী অঞ্চলের ক্ষেত্রে গ্রামোপনিবেশ বলতে খুম এর বদলে সঙ্কাত ব্যবহার করা হয়ে থাকে৷

## প্রদেশসমূহর তালিকা

## ইতিহাস
* ১৯৭৫: খ্মের রুজ সরকার কম্বোডিয়ার পুরানো প্রশাসনিক বিভাগগুলিকে পুনর্বিন্যাস করেন৷ প্রদেশগুলি বাদ দিলে গণতান্ত্রিক শ্যামদেশ সাতটি ভৌগোলিক ক্ষেত্রে (*দাম্বন* ) বিভক্ত: উত্তরপশ্চিম, উত্তর, উত্তরপূর্ব, পূর্ব, দক্ষিণপশ্চিম, পশ্চিম এবং মধ্য৷ খ্মের রুজের সাথে খ্মের প্রজাতন্ত্রের মধ্যে কম্বোডিয়ার গৃহযুদ্ধ চলাকালীন প্রশাসনিক সুবিধার্থে তৎকালীন বিভাগগুলির থেকে এই সাতটি অঞ্চল গঠন করা হয়৷ 
* ২০০৮: ২০০৮ খ্রিস্টাব্দের ২২শে ডিসেম্বর রাজা নরোত্তম সিহমণি একটি রাজফরমানে সাক্ষর করেন যার ফলে কেপ, পাইলিন ও প্রিয় সিহানুক পৌরসভাগুলিকে প্রাদেশিক পৌরসভায় রূপান্তরিত করা হয় এবং অন্যান্য কয়েকটি প্রদেশের সীমানার পরিবর্তন করা হয়৷
* ২০১৩: ২০১৩ খ্রিস্টাব্দের ৩১শে ডিসেম্বরে রাজা নরোত্তম সিহমণির সাক্ষর করা একটি ফরমানে অনুসারে কামপং চাম প্রদেশটিকে দুটি ভাগে বিভক্ত করা হয়৷ মেকং নদীর পশ্চিম পাড়ে নতুন কামপং চাম প্রদেশ ও পূর্ব পাড়ে তবোং খমুম প্রদেশ গঠন করা হয়৷
* ২০১৮: ২০১৮ খ্রিস্টাব্দের সেপ্টেম্বর মাসে আভ্যন্তরীণ মন্ত্রণালয় সদস্য সা খেঙ কান্দাল, মন্দলগিরি ও রতনগিরি প্রদেশগুলি থেকে নতুন আরো কিছু প্রদেশ গঠনের প্রস্তাব দেন৷ যদিও প্রধানমন্ত্রী হুন সেন এই প্রস্তাব খারিজ করে দেন৷

## আরও দেখুন
* কম্বোডিয়ার কমিউন
* কম্বোডিয়ার জেলার তালিকা
* আইএসও ৩১৬৬-২:KH

## তথ্যসূত্র


বিষয়শ্রেণী:কম্বোডিয়ার উপবিভাগ
প্রদেশ, কম্বোডিয়া
বিষয়শ্রেণী:এশিয়ার দেশের প্রশাসনিক উপবিভাগ
বাংলাদেশের খাদ্যমন্ত্রী

**বাংলাদেশের খাদ্যমন্ত্রী** হলেন গণপ্রজাতন্ত্রী বাংলাদেশ সরকারের খাদ্য মন্ত্রণালয়ের দায়িত্বপ্রাপ্ত মন্ত্রী। তিনি খাদ্য মন্ত্রণালয়ের অধীনে সকল দপ্তর ও সংস্থারও মন্ত্রী। ১৯৭২ সালে ‘খাদ্য ও বেসামরিক সরবরাহ মন্ত্রণালয়’ নামে একটি আলাদা মন্ত্রণালয় প্রতিষ্ঠিত হয়। এরপর মন্ত্রণালটিকে  খাদ্য ও ত্রাণ এবং খাদ্য ও দুর্যোগ ব্যবস্থাপনা নামকরণ করা হয়। তবে ২০১২ সালের ১৩ সেপ্টেম্বর খাদ্য মন্ত্রণালয় এবং দুর্যোগ ব্যবস্থাপনা ও ত্রাণ মন্ত্রণালয় নামে দুটি সতন্ত্র মন্ত্রণালয় গঠিত হয়।

বাংলাদেশের প্রথম খাদ্যমন্ত্রী ছিলেন ফনী ভূষণ মজুমদার। মন্ত্রণালয়ে দায়িত্ব পালন করা সকল মন্ত্রী, উপদেষ্টা, প্রতিমন্ত্রী এবং উপমন্ত্রীর তালিকা দেওয়া হয়েছে।

## দায়িত্বপ্রাপ্ত মন্ত্রী, উপদেষ্টা এবং প্রতিমন্ত্রী

## তথ্যসূত্র

বিষয়শ্রেণী:বাংলাদেশের মন্ত্রণালয় অনুযায়ী মন্ত্রীদের তালিকা
*
বিষয়শ্রেণী:বাংলাদেশের খাদ্যমন্ত্রী
ভেলিকো তারনভো

**ভেলিকো তারনভো** (বুলগেরীয় ভাষায়: Велико Търново, আ-ধ্ব-ব: [ˈveliko tarnovo]) উত্তর মধ্য বুলগেরিয়ার একটি শহর এবং বুলগেরিয়ার পুরাতন রাজধানী।

ভেলিকো তারনভো এর আয়তন 60.9 কিলোমিটার ² শহরে যে অঞ্চল নির্ধারণ করা হয়েছে সেটির পরিমাণ 30.379 কিলোমিটার ² এটি নদীর তীরে অবস্থিত।


Ruins on Trapezitsa North part,Bulgaria.jpg|এক রাজা পাহাড়ে ধ্বংসাবশেষ
Sveta gora - panoramio (1).jpg|
Veliko Tarnovo , Bulgaria (22859206153).jpg|
Bulgarian parliament building Veliko Tarnovo.jpg|
20140620 Veliko Tarnovo 394.jpg|শহরে গ্রন্থাগার
Паметникът на Асеневци и Художествената галерия.jpg|
Panorama - panoramio (195).jpg|
Tzar Ferdinand at proclamation of Bulgarian-independence.jpg|বুলগেরিয়ার স্বাধীনতা 1906


## সংস্কৃতি
*আঞ্চলিক গ্রন্থাগার পেটকো স্লেভেকভ
*যোগাযোগ কেন্দ্র "নাদেজহদা 1869"
*সংগীত-নাটকীয় থিয়েটার "কনস্ট্যান্টিন কিসিমভ"
*আর্ট গ্যালারী "বরিস দেনেভ"

## তথ্যসূত্র

## বহিঃসংযোগ

বিষয়শ্রেণী:বুলগেরিয়ার শহর
বিষয়শ্রেণী:বুলগেরিয়ার প্রাক্তন রাজধানী
বিষয়শ্রেণী:খ্রিস্টপূর্ব ৩য় সহস্রাব্দে প্রতিষ্ঠিত জনবহুল স্থান
সবুজ অর্থনীতি

Image:Sustainable development.svg|right|স্থায়িত্বের তিনটি স্তম্ভ|300px|thumb
poly 138 194 148 219 164 240 182 257 219 277 263 291 261 311 264 331 272 351 283 366 300 383 316 394 287 408 261 417 224 424 182 426 154 423 119 415 87 403 58 385 40 368 24 347 17 328 13 309 16 286 26 263 43 240 64 224 84 212 107 202 Environment
poly 324 219 334 226 343 234 351 242 359 251 366 263 371 276 375 287 400 279 417 272 438 263 453 252 466 241 477 229 488 214 497 193 482 189 463 188 423 188 398 191 376 196 352 204 Equitable
poly 319 221 330 229 337 235 347 244 357 258 365 270 371 287 358 289 344 291 321 292 303 292 284 290 268 288 272 275 278 261 287 249 297 239 Sustainable
poly 142 192 167 188 185 187 211 187 235 190 263 196 286 203 304 212 316 219 305 227 295 236 285 246 276 259 269 272 264 287 249 284 229 277 208 268 190 256 172 242 158 226 149 212 Bearable (Social ecology)
poly 267 291 265 304 267 320 275 345 284 360 293 371 304 381 319 392 332 384 343 374 354 362 364 347 371 332 373 317 374 305 372 292 362 293 344 295 323 296 301 296 286 294 Viable (Environmental economics)
poly 501 193 519 197 541 205 561 215 582 228 604 248 616 267 623 286 626 305 623 326 617 343 607 359 596 373 580 386 563 397 538 409 517 417 494 422 468 425 432 426 413 424 396 421 375 416 353 409 335 401 323 394 335 386 349 372 360 359 374 331 377 313 377 299 376 290 388 288 410 280 458 256 481 233 Economic
poly 141 188 139 173 143 147 152 126 169 107 191 88 216 75 242 65 280 55 310 53 352 54 379 60 415 71 447 88 461 99 475 112 488 128 496 147 500 162 500 176 500 189 471 185 452 183 410 185 369 194 337 206 319 216 305 208 279 197 257 191 230 185 199 183 199 182 199 183 Social

পরিবেশের ক্ষতিসাধন না করে প্রাকৃতিক ভারসাম্য রক্ষা করে অর্থনৈতিক উন্নয়নই সবুজ অর্থনীতি। সহজভাবে বলতে গেলে, সবুজ অর্থনীতি এমন অর্থনীতিকে বোঝায় যা মানুষের উন্নয়ন নিশ্চিত করবে এবং একই সঙ্গে পরিবেশগত ঝুঁকি কমাবে এবং অভাব দূর করবে।

আধুনিক বিশ্ব এখন সবুজ অর্থনীতির কথা ভাবছে। প্রতি বছর ৫২ গিগাটন কার্বন-ডাই-অক্সাইড ইকুইভ্যালেন্ট গ্রিনহাউজ গ্যাস নির্গমন হচ্ছে বিশ্বব্যাপী। এ কারণে বিশ্ব সবুজায়নের পথে অগ্রসর হতে বাধাপ্রাপ্ত হচ্ছে। বিশ্বে এখন সবুজের সমারোহের চেয়ে জঞ্জালের সমারোহ বেশি। ইট, বালু, সিমেন্ট আর রডের নির্মিত দালান কোটা, শপিংমল এগুলো সবুজকে ধ্বংস করছে।

কার্ল বুরকাত এর মতে সবুজ অর্থনীতি ৬টি বিষয়ের উপর নির্ভর করে।

* নবায়নযোগ্য শক্তি
* সবুজ দালান
* টেকশই পরিবহন ব্যবস্থা
* সুষ্ঠ পানি ব্যবস্থাপনা
* সুষ্ঠ আবর্জনা ব্যবস্থাপনা
* ভূমি ব্যবস্থাপনা

## তথ্যসূত্র

বিষয়শ্রেণী:সম্পদ অর্থশাস্ত্র
বিষয়শ্রেণী:প্রাকৃতিক সম্পদ
অ্যানি হ্যাথাওয়ে (উইলিয়াম শেকসপিয়রের স্ত্রী)

**অ্যানি হ্যাথাওয়ে** (১৫৫৬ - ৬ই অগাষ্ট ১৬২৩) ছিলেন বিখ্যাত ইংরেজ কবি উইলিয়াম শেকসপিয়রের স্ত্রী। তাদের বিয়ে হয়েছিল ১৫৮২ সালে; তখন উইলিয়াম শেকসপিয়রের বয়স ছিল ১৮ এবং অ্যানি হ্যাথাওয়ের বয়স ছিল ২৬। অ্যানির গর্ভে শেকসপিয়রের তিনটি সন্তান হয়েছিল; তারা হলেন সুসান এবং হ্যামনেট ও জুডিথ নামে দুই যমজ।

## তথ্যসূত্র

বিষয়শ্রেণী:১৫৫৬-এ জন্ম
বিষয়শ্রেণী:১৬২৩-এ মৃত্যু
বিষয়শ্রেণী:১৬শ শতাব্দীর ইংরেজ নারী
বিষয়শ্রেণী:১৭শ শতাব্দীর ইংরেজ নারী
হাতেম আলী তালুকদার

**হাতেম আলী তালুকদার** বা **হাতেম তালুকদার** (জন্ম: ১১ জানুয়ারি ১৯২৭ - ২৪ অক্টোবর ১৯৯৭ ) বাংলাদেশ আওয়ামী লীগ এর রাজনীতিবিদ ও টাঙ্গাইল-২ আসন এর প্রাক্তন সংসদ সদস্য।

## কর্মজীবন
হাতেম আলী তালুকদার ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। তিনি টাঙ্গাইল-২ আসন হতে ১৯৭৩ সালে বাংলাদেশ আওয়ামী লীগ হতে নির্বাচিত হন। 

## মৃত্যু
হাতেম আলী তালুকদার ১৯৯৭ সালের ২৪ অক্টোবর ঢাকার রাশমনো হাসপাতালে চিকিৎসাধীন অবস্থায় মৃত্যুবরণ করেন।  গোপালপুরে নিজ বাসভবনে তাঁকে সমাহিত করা হয়।

## তথ্যসূত্র

বিষয়শ্রেণী:১৯২৭-এ জন্ম
বিষয়শ্রেণী:১৯৯৭-এ মৃত্যু
বিষয়শ্রেণী:প্রথম জাতীয় সংসদ সদস্য
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:টাঙ্গাইল জেলার রাজনীতিবিদ
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
আফজ উদ্দিন ফকির

**আফজ উদ্দিন ফকির** বাংলাদেশ বাংলাদেশ জাতীয়তাবাদী দল এর রাজনীতিবিদ ও টাঙ্গাইল-২ আসনের প্রক্তন সংসদ সদস্য।

## কর্মজীবন
তিনি পাকিস্তান শাসক ইয়াহিয়া খান এর কাছে বাংলাদেশের মুক্তিযুদ্ধ নিয়ে চিঠি পাঠান।  বাংলাদেশ জাতীয়তাবাদী দল হতে টাঙ্গাইল-২ আসনে ১৯৭৯ সালে সংসদ সদস্য নির্বাচিত হন। 

## তথ্যসূত্র

বিষয়শ্রেণী:দ্বিতীয় জাতীয় সংসদ সদস্য
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:জীবিত ব্যক্তি
শামসুল হক তালুকদার

**শামসুল হক তালুকদার ছানু** ( - ২৭ সেপ্টেম্বর ২০২০) ছিলেন বাংলাদেশের একজন রাজনীতিবি। তিনি টাঙ্গাইল-২ আসনের সংসদ সদস্য ছিলেন। 

## প্রাথমিক জীবন
শামসুল হক তালুকদার  সালে টাঙ্গাইলের ভূঞাপুরে জন্মগ্রহণ করেন।

## রাজনৈতিক জীবন
শামসুল হক তালুকদার ১৯৮২ সালে টাঙ্গাইলের ভূঞাপুর উপজেলা পরিষদ চেয়ারম্যান নির্বাচিত হন। 

তিনি ১৯৮৬ সালের তৃতীয় জাতীয় সংসদ নির্বাচনে জাতীয় পার্টির প্রার্থী হিসেবে টাঙ্গাইল-২ আসন থেকে সংসদ সদস্য নির্বাচিত হন।

২০০৮ সালে তিনি পুনরায় টাঙ্গাইলের ভূঞাপুর উপজেলা পরিষদ চেয়ারম্যান নির্বাচিত হন। দূর্নীতির অভিযোগে তাকে সেই পদ হতে অব্যহিত দেওয়া হয়েছিল।

## মৃত্যু
শামসুল হক তালুকদার করোনায় আক্রান্ত হয়ে রোববার ২৭ সেপ্টেম্বর ২০২০ রাতে রাজধানীর বঙ্গবন্ধু শেখ মুজিব মেডিক্যাল বিশ্ববিদ্যালয়ে চিকিৎসাধীন অবস্থায় তিনি মারা যান।   

## তথ্যসূত্র

বিষয়শ্রেণী:২০২০-এ মৃত্যু
বিষয়শ্রেণী:১৯৪০-এর দশকে জন্ম
বিষয়শ্রেণী:টাঙ্গাইল জেলার রাজনীতিবিদ
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:তৃতীয় জাতীয় সংসদ সদস্য
জামালপুর এক্সপ্রেস

**জামালপুর এক্সপ্রেস** বাংলাদেশ রেলওয়ের অধীনে চলা একটি আন্তঃনগর ট্রেন।

## ইতিহাস
জামালপুর এক্সপ্রেস জামালপুরবাসীর দীর্ঘদিনের দাবীর মুখে ২৬ জানুয়ারি ২০২০ খ্রিস্টাব্দে সকাল ১০:৩০ মিনিটে তৎকালীন শৈরাচারি প্রধানমন্ত্রী শেখ হাসিনা গণভবন থেকে ভিডিও সম্মেলনের মাধ্যমে উদ্বোধন করেন।

## সময়সূচী
(বাংলাদেশ রেলওয়ের সময়সূচী পরিবর্তনশীল। বাংলাদেশ রেলওয়ের অফিসিয়াল ওয়েবসাইটে গিয়ে সর্বশেষ সময়সূচী যাচাই করার জন্য অনুরোধ করা হলো। নিম্নোক্ত সময়সূচীটি বাংলাদেশ রেলওয়ের ৫৪তম সময়সূচী অনুযায়ী, যা ২০২৫ সালের ১০এ মার্চ থেকে কার্যকর।)

## যাত্রাবিরতি
(অনেকসময় বাংলাদেশ রেলওয়ে কর্তৃক কোনো ট্রেনের যাত্রাবিরতি পরিবর্তিত হতে পারে। নিম্নোক্ত তালিকাটি ২০২৩ সাল অব্দি কার্যকর।)
*ঢাকা বিমানবন্দর রেলওয়ে স্টেশন
*জয়দেবপুর জংশন
*গফরগাঁও
*ময়মনসিংহ
*বিদ্যাগঞ্জ
*নান্দিনা
*জামালপুর
*জাফরশাহী
*সরিষাবাড়ী
*তারাকান্দি
*জগন্নাথগঞ্জ বাজার
*হেমনগর
* ভূয়াপুর রেলওয়ে স্টেশন

## রোলিং স্টক
জামালপুর এক্সপ্রেস ১৩টি কোচ নিয়ে চলাচল করে।
*এসি বগি ২ টি।
*শোভন চেয়ার ৮ টি।
*খাবার গাড়ি ২ টি।
*পাওয়ার কার ১ টি।
১৩ বগিতে যাত্রী ধারণ করতে পারে ৬২০ জন।

## তথ্যসূত্র

বিষয়শ্রেণী:বাংলাদেশের নামযুক্ত যাত্রীবাহী ট্রেন
সানন্দবাড়ী বহুমুখী উচ্চ বিদ্যালয়

**সানন্দবাড়ী বহুমুখী উচ্চ বিদ্যালয়** হচ্ছে বাংলাদেশের জামালপুর জেলার দেওয়ানগঞ্জ উপজেলায় অবস্থিত একটি মাধ্যমিক বিদ্যালয়। ১৯১৮ সালে বিদ্যালয়টি প্রতিষ্ঠা করা হয়।

## অবস্থান
সানন্দবাড়ী বাজারের সাথে,পাশে সানন্দ বাড়ী ডিগ্রি কলেজ ও সানন্দবাড়ী বাজার সরকারী প্রাথমিক বিদ্যালয়

## ইতিহাস
১৯১৮ সনে একটি প্রাইমারী স্কুল প্রতিষ্ঠার মধ্য দিয়ে বিদ্যালযটির যাত্রা শুরু হয়। পরবর্তীকালে ১৯৪৬ সালে এটি এম ই(মিডল ইংলিশ) স্কুলে রুপান্তরিত করা হয়, যা পরবর্তীকালে ১৯৫৭ সালে জুনিয়র হাইস্কুলে পরিণত হয়। ১৯৬৭ সালে এটি পূর্ণাঙ্গ হাইস্কুল হওয়ার গৌরব অর্জন করে। বর্তমানে বিদ্যালয়টিতে ১১১৫ জন শিক্ষার্থী পড়াশুনা করছে।
## কার্যক্রম
বিদ্যালয়টির পাঠ্যসূচির পাশাপাশি রয়েছে বিভিন্ন কার্যক্রম। এতে রয়েছে নাচ, গান, আবৃত্তি, সঙ্গীত, বির্তক ক্লাব, পাঠাগার, স্কাউট, দল ও আরও বিভিন্ন সাংস্কৃতিক কার্যক্রম।
## কৃতি শিক্ষার্থী
## তথ্যসূত্র

বিষয়শ্রেণী:মাধ্যমিক বিদ্যালয়
মথুরা (পাখি)

**মথুরা** বা ফেজান্ট () হলো গ্যালিফর্মিস বর্গের ফ্যাসিয়ানিডি (Phasianidae)  পরিবারের ফ্যাসিয়িনিয়া (Phasianinae) উপপরিবারের বিভিন্ন গোত্রের পাখি। 
যদিও এদেরকে বিশ্বজুড়ে দেখতে পাওয়ার ঘটনা খুবই পরিচিত, তবুও এই গোত্রের পাখিদের বিচরণ পরিসর এশিয়াতেই সীমাবদ্ধ।

মথুরা শক্তিশালী যৌন দ্বিরূপতা প্রদর্শিত করে, পুরুষরা উজ্জ্বল রঙের হয় এবং দেখতে ওয়াটলের মতো সজ্জিত মনে হয়। পুরুষরা সাধারণত স্ত্রীদের চেয়ে বড় এবং এদের লম্বা লেজ থাকে।  অপত্য লালন-পালনে পুরুষদের কোনও ভূমিকা নেই।

মথুরার খাদ্যতালিকায় সাধারণত বিভিন্ন ফল বা ফসলাদির বীজ এবং কিছু পোকামাকড় রয়েছে।

সর্বাধিক পরিচিত মথুরা হলো সাধারণ মথুরা, যা বিশ্বজুড়ে বিস্তৃত ও বিশাল জনবহুল। অন্যান্য মথুরা প্রজাতিও পক্ষিশালায় বেশ জনপ্রিয়, এমনই একটি মথুরা হলো সোনালি মথুরা যার দ্বিপদী নাম (*Chrysolophus pictus*)।

## নামের ব্যুৎপত্তি
অক্সফোর্ড ইংরেজি অভিধান অনুসারে,মথুরার ইংরেজি প্রতিশব্দ "ফেজান্ট" (pheasant) শব্দটি "ফেসিস" থেকে এসেছে, যা বর্তমান জর্জিয়ার রিওনি নামে পরিচিত নদীটির প্রাচীন নাম। 
 
ফেসিস শব্দটি এসেছে গ্রীক থেকে লাতিন হয়ে ফরাসি (প্রথম দিকে "f" দিয়ে বানান) এবং তারপরে ইংরেজিতে যুক্ত হয়। ইংরেজিতে প্রথমবারের মতো এটি যুক্ত হয়েছিল ১২৯৯ সালের কাছাকাছি সময়ে। 

## তথ্যসূত্র

*Beebe, William. 1918-22. *A Monograph of the Pheasants.* 1st edition in 4 volumes: H. F. Witherby, London. Reprint: 1990, Dover Publications.(4 volumes bound as 2).  and . Republished as: *Pheasants: Their Lives and Homes*. 2 vols. 1926. Single volume edition: New York Zoological Society, 1936.)
*Green-Armytage, Stephen. 2002. *Extraordinary Pheasants.*Harry N. Abrams, Inc., New York. Book .
* Madge and McGowan, *Pheasants, Partridges and Grouse* 

বিষয়শ্রেণী:ফ্যাজিয়ানিডি
বিষয়শ্রেণী:পাখির সাধারণ নাম
ইলিয়ট মথুরা

[থাম্ব| ''Syrmaticus ellioti'' - [MHNT]]

**ইলিয়ট মথুরা** বা ইলিয়টের মথুরা (*Syrmaticus ellioti*) দক্ষিণ-পূর্ব চীনের একটি বৃহৎ মথুরা প্রজাতি।

## বর্ণনা
পুরুষ মথুরা  পর্যন্ত দীর্ঘ হয়; এদের গলার রঙ কালো, বুকের উপরের অংশ বাদামী, পেট সাদা হয়ে থাকে। স্ত্রী মথুরা  দীর্ঘ হয়; এদের গলার রঙ কালো, পেট সাদা।

## আবাসস্থল
ইলিয়ট মথুরা দক্ষিণ-পূর্ব চীন (কুইচৌ, হুপেই, আনহুই, শিচিয়াং, ফুচিয়েন, চিয়াংসি, হুনান, কুয়াংশি এবং কুয়াংতুং প্রদেশ)-এর স্থানীয় একটি প্রজাতি, যেখানে এরা  উচ্চতায় চিরসবুজ এবং পাহাড়ী বনাঞ্চলে বাস করে। এদের খাদ্যতালিকায় রয়েছে মূলত ফল ও ফসলাদির বীজ, পাতা এবং বিভিন্ন প্রকার বেরি।

## শ্রেণিবিন্যাস
ইলিয়ট মথুরার বর্ণনা প্রথমবার দিয়েছিলেন রবার্ট সুইনহো ১৮৭২ সালে। তিনি এর নাম দিয়েছিলেন "ফ্যাসিয়ানাস এলিয়োটি" (*Phasianus ellioti*)। সুইনহোর দেখা পাখিটি ছিল চীন এর শিচিয়াং প্রদেশের নিংপো অঞ্চলের।

## তথ্যসূত্র

বিষয়শ্রেণী:দক্ষিণ চীনের পাখি
বিষয়শ্রেণী:চীনের স্থানীয় পাখি
বিষয়শ্রেণী:১৮৭২-এ বর্ণিত পাখি
বিষয়শ্রেণী:আইইউসিএন লাল তালিকার ন্যূনতম উদ্বেগজনক প্রজাতি
ঢালারচর রেলওয়ে স্টেশন

**ঢালারচর রেলওয়ে স্টেশন** বাংলাদেশের পাবনা জেলার আমিনপুর থানার ঢালারচর ইউনিয়ন-এ অবস্থিত একটি রেলওয়ে স্টেশন।

## ইতিহাস
২৬ জানুয়ারী ২০২০ তারিখে ঢালারচর রেলওয়ে স্টেশনটি থেকে ঢালারচর-রাজশাহী-ঢালারচর রুটে ঢালারচর এক্সপ্রেস ট্রেন চলাচল শুরু হওয়ার মাধ্যমে এই স্টেশনটি চালু হয় । 
## পরিষেবা
ঢালারচর রেলওয়ে স্টেশন থেকে দুইটি ট্রেন চলাচল করে। 
*ঢালারচর এক্সপ্রেস (ঢালারচর-রাজশাহী-ঢালারচর)
*ঢালারচর সাটল (ঢালারচর-ঈশ্বরদী-ঢালারচর)

## তথ্যসূত্র

বিষয়শ্রেণী:পাবনা জেলার রেলওয়ে স্টেশন
মার্কস মেডিকেল কলেজ

**মার্কস মেডিকেল কলেজ**  হলো বাংলাদেশের একটি বেসরকারি মেডিকেল স্কুল। ২০১১ সালে এটি রাজধানী ঢাকার মিরপুরে প্রতিষ্ঠিত হয়। এটি ঢাকা বিশ্ববিদ্যালয় অধিভুক্ত একটি কলেজ। এটি মার্কস গ্রুপের একটি প্রতিষ্ঠান। কলেজটিতে বিডিএস কোর্সও পড়ানো হয়।

কলেজটি পাঁচ বছর মেয়াদী কোর্স শেষে এমবিবিএস ও বিডিএস ডিগ্রি প্রদান করে। স্নাতক পরবর্তী এক বছরের ইন্টার্নশিপ সমস্ত স্নাতকদের জন্য বাধ্যতামূলক। ডিগ্রীটি বাংলাদেশ মেডিকেল এন্ড ডেন্টাল কাউন্সিল কর্তৃক স্বীকৃত।

## ইতিহাস
এটি প্রথম মার্কস ইএনটি ক্লিনিক হিসেবে প্রতিষ্ঠিত হয়েছিল ১৯৯৫ সালে মার্কস গ্রুপের প্রতিষ্ঠাতা চেয়ারম্যানে মাধ্যমে। চেয়ারম্যান ব্রিগেডিয়ার জেনারেল এম মাসুদুর রহমান খান দেশের বিশিষ্ট ইএনটি-হেড ও নেক সার্জন। তিনি ২০০৭ সালে একটি ডেন্টাল কলেজ প্রতিষ্ঠা করার সিদ্ধান্ত নেন এবং পরবর্তীতে ২০১১ সালে প্রতিষ্ঠিত মার্কস মেডিকেল কলেজ প্রতিষ্ঠা করেন। মার্কস ডেন্টাল কলেজ ২০১৫ সালে প্রতিষ্ঠিত হয়।
## শিক্ষা কার্যক্রম
মার্কস মেডিকেল কলেজ ২০১১ সালে প্রতিষ্ঠিত হয়েছিল। ৫০ জন মেডিকেল শিক্ষার্থী ভর্তির মাধ্যমে যাত্রা শুরু হয়েছিল। বর্তমানে  প্রতি বছর ৫০ জন শিক্ষার্থী ভর্তি হয়। এখন মোট ৫০ জন শিক্ষার্থী ভর্তি হয় যার মধ্যে ৪০% বিদেশী শিক্ষার্থীদের জন্য বরাদ্দ করা হয়েছে। মার্কস ডেন্টাল ইউনিটে প্রতি বছর ভর্তিচ্ছু শিক্ষার্থীর সংখ্যা ৫০ জন যার মধ্যে ৪০% বিদেশী শিক্ষার্থীদের জন্য বরাদ্দ করা হয়। মেডিকেল ও ডেন্টাল ইউনিটে স্নাতক ডিগ্রি ঢাকা বিশ্ববিদ্যালয়ের অধীনে দেওয়া হয়।
## অবকাঠামো
কলেজটিতে ছাত্র-ছাত্রীদের থাকার জন্য হোস্টেল সুবিধা আছে। এছাড়া নিজস্ব পরিবহন ব্যবস্থাও আছে।
## আরও দেখুন
* বাংলাদেশের মেডিকেল কলেজসমূহের তালিকা।

## তথ্যসূত্র

## বহিঃসংযোগ
*অফিসিয়াল ওয়েবসাইট

বিষয়শ্রেণী:বাংলাদেশের বেসরকারি মেডিকেল কলেজ
বিষয়শ্রেণী:২০১১-এ বাংলাদেশে প্রতিষ্ঠিত
বিষয়শ্রেণী:বাংলাদেশের বেসরকারি ডেন্টাল কলেজ